B4-0496, 0501, 0563, 0564 και 0570/97

Ψήφισμα σχετικά με τα νέα τρόφιμα και τα νέα συστατικά τροφίμων

Το Ευρωπαϊκό Κοινοβούλιο,

- έχοντας υπόψη τον κανονισμό (ΕΚ) 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων ((ΕΕ L 43, 14.2.1997, σελ. 1)),

- έχοντας υπόψη την οδηγία του Συμβουλίου 90/220/ΕΟΚ της 23ης Απριλίου 1990 σχετικά με τη σκόπιμη απελευθέρωση γενετικώς τροποποιημένων οργανισμών στο περιβάλλον ((ΕΕ L 117 της 8.5.1990, σελ. 15)),

A. λαμβάνοντας υπόψη ότι ο κανονισμός σχετικά με τα νέα τρόφιμα συμβάλλει σημαντικά στην κατοχύρωση νομικής ασφάλειας για το εμπόριο, τη βιομηχανία και τους καταναλωτές όσον αφορά την διάθεση στην αγορά και τη σήμανση γενετικά τροποποιημένων τροφίμων,

Β. λαμβάνοντας υπόψη ότι μεταξύ των καταναλωτών, των βιομηχανικών φορέων και των εθνικών αρχών έγκρισης επικρατεί μεγάλη νομική ανασφάλεια, η οποία οφείλεται στις διάφορες δυνατότητες ερμηνείας του κανονισμού σχετικά με τα νέα τρόφιμα,

Γ. λαμβάνοντας υπόψη ότι απαιτείται η θέσπιση σαφών διατάξεων εφαρμογής για την ερμηνεία του κανονισμού,

Δ. λαμβάνοντας υπόψη ότι ορισμένα κράτη μέλη έχουν ήδη θεσπίσει δικές τους διατάξεις για τη σήμανση νέων τροφίμων,

Ε. λαμβάνοντας υπόψη το γεγονός ότι η Επιτροπή δυστυχώς δεν έχει αναλάβει μέχρι σήμερα σαφείς πρωτοβουλίες για την εκπόνηση εκτελεστικών διατάξεων,

1. επαναλαμβάνει τη θέση του ότι το ακίνδυνο των ειδών διατροφής και, επομένως, η υγεία των καταναλωτών αποτελούν ύψιστες επιταγές και ότι πρέπει να διασφαλισθεί η διαφάνεια για τους καταναλωτές[semigr ] ζητεί από την Επιτροπή να εφαρμόσει πλήρως την αρχή της προφύλαξης[semigr ]

2. εκφράζει τη λύπη του για το γεγονός ότι η Επιτροπή δεν έχει θεσπίσει εκτελεστικές διατάξεις, προκειμένου να διασφαλισθεί η σαφής και ενιαία σήμανση νέων τροφίμων και συστατικών τροφίμων σε κοινοτικό επίπεδο[semigr ]

3. εκφράζει την ανησυχία του διότι οι ιδιαίτερες απαιτήσεις σήμανσης σε ορισμένα κράτη μέλη διακυβεύουν την εμπορία νέων τροφίμων εντός της Κοινότητας[semigr ]

4. εκφράζει την ανησυχία του για το γεγονός ότι τα προβλεπόμενα από τη νομοθεσία κριτήρια για τον καθορισμό των προϊόντων που θα υπαχθούν στα νέα τρόφιμα ή τα νέα συστατικά τροφίμων θα μπορούσαν να χρησιμοποιηθούν κατά απρόσφορο τρόπο, ώστε να αποκλεισθούν για στενά τεχνικούς λόγους προϊόντα ή συστατικά τα οποία θα έπρεπε κανονικά να αξιολογηθούν ως προς την ασφάλεια βάσει του εν λόγω κανονισμού[semigr ]

5. ζητεί από την Επιτροπή να θεσπίσει αμελλητί διατάξεις εφαρμογής στον τομέα της σήμανση, προκειμένου οι Ευρωπαίοι καταναλωτές να ενημερώνονται επακριβώς για κάθε τροποποίηση τροφικού χαρακτηριστικού ή ιδιότητας, εφόσον η ιδιότητα ή το χαρακτηριστικό αυτό καθιστούν ένα νέο τρόφιμο ή συστατικό τροφίμου μη ισοδύναμο πλέον με ένα ήδη υπάρχον τρόφιμο ή συστατικό τροφίμου[semigr ]

6. επιμένει ότι μία τέτοια διαφορά δεν μπορεί ποτέ να κείται μεταξύ των αποδεκτών ορίων των φυσικών παραλλαγών[semigr ]

7. υποστηρίζει ότι στην περίπτωση που τα νουκλεϊνικά οξέα νέων τροφίμων ή συστατικών τροφίμων δεν είναι πλέον ισοδύναμα με εκείνα των ήδη υπαρχόντων τροφίμων ή συστατικών τροφίμων που έχουν παραχθεί βάσει των μεθόδων που αναφέρονται στο άρθρο 1 παράγραφος 2, του προαναφερθέντος κανονισμού τότε πρόκειται για τροποποίηση της σύνθεσης των νέων αυτών τροφίμων ή συστατικών τροφίμων[semigr ]

8. υποστηρίζει ανεπιφύλακτα ότι οι καταναλωτές πρέπει να έχουν πρόσβαση σε όλες τις απαιτούμενες πληροφορίες ώστε να ασκούν το δικαίωμα επιλογής της τροφής τους και προκειμένου να αποφευχθεί η χρησιμοποίηση διφορούμενων ή διαφημιστικών σλόγκαν από τους παραγωγούς τροφίμων[semigr ] είναι της άποψης ότι αόριστες φράσεις στην ετικέτα, όπως «παραγωγή με σύγχρονες βιοτεχνολογικές μεθόδους», δεν συνάδουν με το άρθρο 8 παράγραφος 1 του κανονισμού[semigr ]

9. καλεί την Επιτροπή να προτείνει κριτήρια για τη θετική σήμανση των τροφίμων και συστατικών τροφίμων που δεν αποτελούνται από ΓΤΟ ούτε περιέχουν τέτοιους οργανισμούς και δεν παράγονται με τη χρήση γενετικής τεχνολογίας, σύμφωνα με τα προβλεπόμενα από τον κανονισμό[semigr ]

10. δεσμεύεται να παρακολουθήσει την εφαρμογή του κανονισμού (ΕΚ) 258/97 με βάση το παρόν ψήφισμα και να εξασφαλίσει ότι οι εκ της Συνθήκης νομικές υποχρεώσεις της Κοινότητας θα εκπληρωθούν, καθώς και να αναλάβει την κατάλληλη δράση αν αυτό φαίνεται να μην συμβαίνει[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και στις κυβερνήσεις και τα κοινοβούλια των κρατών μελών.